ΓΡΑΠΤΗ ΕΡΩΤΗΣΗ E-1121/00

υποβολή: Bart Staes (Verts/ALE) προς την Επιτροπή

(11 Απριλίου 2000)

Θέμα: Το Λευκό Βιβλίο για την ασφάλεια των τροφίμων και η Ευρωπαϊκή Υπηρεσία Τροφίμων

Τον Ιανουάριο του 2000 δημοσιεύτηκε το Λευκό Βιβλίο για την ασφάλεια των τροφίμων (COM(1999)719 τελ.). Το κεφάλαιο 4 αναφέρεται στη σύσταση μιας Ευρωπαϊκής Υπηρεσίας Τροφίμων (ΕΥΤ), ενώ το κεφάλαιο 5 αφορά το νομοθετικό πλαίσιο για την ασφάλεια των τροφίμων.

Η ΕΥΤ προβαίνει σε γνωμοδοτήσεις και ανακοινώσεις, συγκεντρώνει πληροφορίες, αλλά δεν έχει νομοθετικές και κανονιστικές αρμοδιότητες. Σε καταστάσεις κρίσεων, η Επιτροπή, η οποία παραμένειπεύθυνη για την επίβλεψη του ελέγχου, λαμβάνει μέτρα. Η ΕΥΤ πρόκειται να συνεργάζεται με τις εθνικές αρχές και πρέπει να διαδραματίσει ηγετικό ρόλο. Ωστόσο, δεν έχει αρμοδιότητες οσάκιςφίστανται διαφορές αντιλήψεων.

Η πρωτογενής ευρωπαϊκή νομοθεσία εγκρίνεται από το Συμβούλιο και το Ευρωπαϊκό Κοινοβούλιο. Η Επιτροπή και οι κανονιστικές επιτροπές είναιπεύθυνες για την κατ' εξουσιοδότηση νομοθεσία η οποία βασίζεται στην πρωτογενή νομοθεσία. Η Συνθήκη της ΕΕ δεν επιτρέπει μια ανεξάρτητη αρχή, όπως ηπό σύσταση Ευρωπαϊκή Υπηρεσία Τροφίμων, να λάβει αρμοδιότητες για κατ' εξουσιοδότηση νομοθεσία.

1. Φρονεί η Επιτροπή ότι η Ευρωπαϊκή Υπηρεσία Τροφίμων πρέπει να λάβει εν καιρώ την αρμοδιότητα για τη θέσπιση κατ' εξουσιοδότηση νομοθεσίας, παραδείγματος χάριν, όσον αφορά τη χορήγηση αδείας για την κυκλοφορία νέων τροφίμων και τον ορισμό μεγίστων τιμών καταλοίπων για ζιζανιοκτόνα και προσμίξεις;

2. Έχει λάβει μέτρα η Επιτροπή για να εξασφαλίσει ότι η ΕΥΤ θα λάβει την αρμοδιότητα για κατ' εξουσιοδότηση νομοθεσία; α) Εάν ναι, ποιες πρωτοβουλίες έχουν ήδη ληφθεί και ποια συμπληρωματικά μέτρα θα πάρει η Επιτροπή για να εξασφαλίσει ότι η ΕΥΤ θα λάβει την αρμοδιότητα για κατ' εξουσιοδότηση νομοθεσία; β) Εάν όχι, αντιτίθεται η Επιτροπή στην ανάθεση αρμοδιότητας για κατ' εξουσιοδότηση νομοθεσία στην ΕΥΤ και ποια είναι τα σχετικά επιχειρήματά της;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-1121/00, E-1124/00, E-1126/00, E-1129/00, E-1130/00, E-1131/00, E-1132/00, E-1135/00, E-1136/00, E-1137/00, E-1138/00 και E-1139/00

(8 Ιουνίου 2000)

Στο λευκό βιβλίο για την ασφάλεια των τροφίμων(1) η Επιτροπή ορίζει τις γενικές κατευθύνσεις που σκοπεύει να εφαρμόσει σε ό, τι αφορά τη μελλοντική σύσταση της ευρωπαϊκήςπηρεσίας τροφίμων και καλεί όλα τα ενδιαφερόμενα μέρη να αντιδράσουν και να συμβάλουν στη συζήτηση κατά τη διάρκεια της περιόδου των διαβουλεύσεων. Για πολλά θέματα που αναφέρει ο αξιότιμος βουλευτής η Επιτροπή δεν έχει ακόμη διατυπώσει ακριβείς προτάσεις και δεν έχει ορίσει λεπτομερώς τον τρόπο λειτουργίας, επειδή πρέπει προηγουμένως να εξετάσει τις απόψεις που θα εκφραστούν κατά τη διάρκεια των διαβουλεύσεων.

Αντίθετα, σε ό, τι αφορά το θέμα των αρμοδιοτήτων, το λευκό βιβλίο ορίζει ότι η εκτίμηση των κινδύνων, η συλλογή δεδομένων και η ενημέρωση των καταναλωτών σχετικά με την αρμοδιότητά της πρέπει να είναι τα καθήκοντα της ευρωπαϊκήςπηρεσίας τροφίμων. Για νομικούς λόγους και λόγους δημοκρατικής ευθύνης η Επιτροπή εκτιμά ότι, στο σημερινό πλαίσιο, δεν αιτιολογείται μεταβίβαση κανονιστικών αρμοδιοτήτων σε ανεξάρτητη αρχή. Ωστόσο μια μελλοντική επέκταση των αρμοδιοτήτων της θα έπρεπε να εξεταστεί λαμβάνονταςπόψη την εμπειρία από τη λειτουργία αυτής τηςπηρεσίας και την εμπιστοσύνη που θα εμπνεύσει, χωρίς να αποκλείεται η ανάγκη ενδεχόμενης τροποποίησης της συνθήκης

(1) COM(1999)719 final.